OpenLLM-France/wikimedia huggingface dataset:
# Jaroslav I.a Kievekoa

Jaroslav I.a Kievekoa (c. 978 - Vixhorod, gaur egun Kieveko oblasta, Ukraina, 1054ko otsailaren 20a), Jaroslav Jakintsua (antzinako eskandinavieraz: Jarizleifr; errusieraz: Яросла́в Му́дрый, Yaroslav Mudry; ukraineraz: Ярослав Мудрий) ere deitua, Novgorodeko printzea izan zen 1015-1019 urteetan eta Kieveko lehen-printzea 1019-1054 bitartean.

## Historia

Vladimir Handiaren semea zen eta bere anaia Sviatopolk menderatu ondoren nagusi geratu zen Kieven. Jaroslaven garaian iritsi zuen Kieveko printzerriak bere gorena: Baltiko aldeko lurraldeetara zabaldu zen, eta guztiz edertu zen Kiev hiria. Jaroslavek harreman asko izan zituen Europako mendebaldeko erresumekin, eta Errusiako Inperioaren lehen lege kode idatzia eman zuen. Erreinuaren oinordekotzarako utzi zuen legea, ordea, borroka ugariren iturri bihurtu zen ondoko mendeetan.

## Familia

Zuhaitz genealogikoa :
Vladimir of Novgorod
Rostislav of Tmutarakan
Maria Haraldsdotter
Elisiv of Kiev
Ingegerd of Norway
Adelaida Hungariakoa
Anastasia of Kyiv
Salomon Hungariakoa
David of Hungary
Yaropolk Izyaslavich
Iziaslav I of Kiev
Sviatopolk II.a Kievekoa
Mstislav Izyaslavich
Filipe I.a Frantziakoa
Ana Kievekoa
Hugh I, Count of Vermandois
Wyszesława of Kyiv
Davyd Sviatoslavich
Sviatoslav I.a Kievekoa
Gleb Svyatoslavich
Vladimir I.a Kievekoa
Jaroslav I.a Kievekoa
Sviatoslav II of Kiev
Malusha of Dereva
Oleg I of Chernigov
Roman Svyatoslavich
Yaroslav of Murom
Anna Vsevolodovna of Kyiv
Q11737101?
Vsevolod I of Kiev
Vladimir II. Monomako
Rostislav Vsevolodovich
Eupraxia Kievekoa
David I of Volhynia
Igor Yaroslavich
Q115556275?
Vyacheslav Yaroslavich
Boris Vyacheslavich
Santa Margarita Eskoziakoa
Agatha, wife of Edward the Exile
Edgard Ætheling
Ilja Jaroslavič
Cristina, daughter of Edward the Exile :

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q188943
* Multimedia: Yaroslav I, Grand Prince of Kyiv / Q188943
# Jaroslav Pollák

Jaroslav Pollák (Medzev, Txekoslovakia, 1947ko uztailaren 11 – Košice, 2020ko ekainaren 26a) eslovakiar futbolaria izan zen, erdilari moduan aritzen zena. MFK Košice, MFK Dukla Banská Bystrica, AC Sparta Praga eta SV Austria Salzburg taldeetan jolastu zuen. Txekoslovakiako futbol selekzio nazionalan 49 aldiz jolastu zuen eta gol bat sartu zuen. Selekzioarekin Europako txapelduna izan zen 1976an eta txapelketako selekzio idealeko kide aukeratu zuten. 1980an brontzezko domina ere irabazi zuen.
# Jaroslav Hunka

Jaroslav Hunka —ukraineraz: Ярослав Гунька; polonieraz: Jarosław Hunka— (Urmań, Polonia, 1925 inguru) Bigarren Mundu Gerran Alemania naziaren alde borrokatu zen beterano bat da, Waffen-SSko 14. Granadari Dibisioko kide izan zena. Etniaz ukrainarra, garai hartan Poloniakoa zen Urman herrian jaio zen (gaur egun Ukrainakoa da). Bere borondatez sartu zen Waffen-SS talde militar nazian, 1943an. Gerra amaitu ondoren, Kanadara emigratu zuen. Gaur egun erretiratuta dago, eta North Bay hirian (Ontario, Kanada) bizi da.
2023an, Hunka albiste izan zen nazioartean. Izan ere, Kanadako Komunen Ganberako presidente Anthony Rotak ganbera horretara gonbidatu zuen, eta ganberako kide guztien bi txalo zaparrada luze jaso zituen, Justin Trudeau Kanadako lehen ministroa eta Volodymyr Zelensky Ukrainako lehendakaria ere han zirela. Geroago, Hunka Waffen-SSko kide ohia zela agertu zuten hedabideek, eta horren ondorioz Rotak bost egun geroago dimisioa eman zuen. Nurembergeko epaiketak erabaki zuen Waffen-SS ankerkeria masiboen erantzule kriminal bat zela eta bere kide guztiak errudunak zirela. Kanadako gobernuko funtzionarioek barkamena eskatu zioten munduko komunitate juduari. Trudeauk eta Zelenskyk ez zuten adierazpenik egin.

## Iturriak

* (Ingelesez) 1st-Division of the UNA: Commission of Inquiry on War Crimes. 2009-08-14.
* (Ingelesez) «Waffen-SS» jewishvirtuallibrary.org.

## Kanpo estekak

* (Ingelesez) Bideoa: Kanadako parlamentuko txalo zaparrada, soldadu nazi ohiari, Sky News (2023ko iraila)
* Datuak: Q122808663
* Multimedia: Yaroslav Hunka / Q122808663
# Jaroslav Podlesnykh

Jaroslav Igorevitx Podlesnykh, errusieraz Ярослав Игоревич Подлесных, (Pyatigorsk, Errusia, 1994ko irailaren 3a), boleibolean lehiatzen den kirolari errusiarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta zilarrezko domina eskuratu zuen boleibolean , ROC taldearekin Frantziaren atzetik eta Argentinaren aurretik. Kontuan izan behar da Tokioko 2020ko Udako Olinpiar Jokoetan errusiar kirolariek ezin izan zutela Errusiaren izenean esku hartu, NOBek (Nazioarteko Olinpiar Batzordea) ezarritako zigorra zela medio, eta ROCen izenean (Russian Olympic Committee) eta banderapean lehiatu zirela.
Tokion, honako hauek osatzen zuten taldea: Denis Bogdan, Valentin Golubev, Ivan Jakovlev, Jegor Kliuka, Igor Kobzar, Ilias Kurkaiev, Maksim Mikhailov, Pavel Pankov, Viktor Poletaiev, Jaroslav Podlesnykh, Dmitri Volkov eta Artiom Volvitx-ek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Gizonezkoak, estalia |

## Erreferentziak

* ↑ «Jaroslav Podlesnykh» olympedia.org (Ingelesez)
* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* ↑ Jaroslav Podlesnykh WorldofVolley-en (Ingelesez)

## Kanpo estekak

* Datuak: Q16643028
# Jaroslav Hašek

Jaroslav Hašek (1883ko Apirilaren 30a, Praga – 1923ko urtarrilaren 3a, Lipnice nad Sázavou) txekiar idazle eta kazetaria izan zen.
Gehienbat 1920 eta 1923 bitartean atalka argitaratutako "Švejk gudari zintzoa" idazlanarengatik ospetsua da, Lehen Mundu Gerran girotutako satira antimilitarista. Idazlan hori txekieraz idatziriko narrazioen artean maisu lantzat jo ohi da.

## Biografia

Nortasun bitxiko pertsona izan zen. Hainbat lanbidetan aritu zen; tarteka kaleko bizitzari emana bizi izan zen, eta taberna-zuloetako giroan pasa bide zuen ordu asko.
1916an, Lehen Mundu Gerran desertatu egin zuen errusiarretara pasatzeko, eta Austriaren aurka borrokatzeko. 1918an, Armada Gorrian sartu zen.
Umorezko kontakizun askoren egilea izan zen; berak asmaturiko Xveik pertsonaia guztiz ezaguna da. 1920an, Pragara itzulirik, hasi zen Xveik soldadu onaren menturak (Karlos Cidek euskaratua) idazten, eta hiltzean eleberria amaitu gabe utzi zuen. Antiheroi horren gerrako gorabehera tragikomikoak kontatzen ditu Hasekek ironiaren, burlaren eta parodiaren bidez. Zinemara eta antzerkira eramanak izan dira behin baino gehiagotan Xveik-en balentriak. Moldaketa horien artean azpimarratzekoa da Bertolt Brechtek egin zuena.

## Irudi galeria

* Jaroslav Hašek
* Hašeken monumentua bere jabegoko etxea zen Lipnice nad Sázavou-en
* Jaroslav Haseken omenez egindako estatua, Pragan
* Hašeken hilobia

## Kanpo estekak

* Jaroslav Hašeken biografia irakurgai (Alemanez)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2754
* Multimedia: Jaroslav Hašek / Q2754
# Jaroslav Kacmarcyk

Jaroslav Kacmarcyk doktorea, Jarosław Kaczmarczyk edo Iaroslav Karchmarchyk eran ere idatzita (1885-1944) Lemkoen Errepublikaren burua izan zen, 1918 eta 1920 artean. Binczarowan jaio zen, garaiko Austria-Hungariar Galitzia eta Lodomeriako Erresuman. Lehen Mundu Gerran austria-hungariako armadaren alde borrokatu zuen. 1918ko udazkenetik aurrera, Inperioa gainbeheran sartu zenean eta erregio ezberdinetako nazionalismoek motelki zatikatzen hasi zutenean Lemkotarren aldeko mugimenduan jardun zuen, Lemko-Rusynen autodeterminazioaren kontzeptua aldarrikatuz eta Poloniako armadan sartzea galaraziz.
1921ean Poloniar autoritateek "anti-Poloniar aztoramendua" eragiteagatik epaitu zuten, baino inuzente deklaratu zuten. 1939an Alemaniar inbasiotik ihesi Lvivera mugitu zen. Hemen Sobietar NKVD-k atxilotu zuen eta gutxira Mosku inguruko labore-esparru batean hil zen.

## Erreferentziak

* ↑ Encyclopedia of Rusyn History and Culture. University of Toronto Press 2005-12-31 ISBN 978-1-4426-7443-1. (Noiz kontsultatua: 2024-04-21).
* ↑ Косовскiй, Севериян. (2020-03-23). «Столітя тому на Лемковині: марец 1920 рока» lem.fm - Радийо Руской Бурсы (Noiz kontsultatua: 2024-04-21).

## Kanpo estekak

* Datuak: Q2603444
# Krugsdorf

Krugsdorf Alemaniako udalerri bat da, Mecklenburg-Aurrepomerania estatuan. Azken zentsuaren arabera 483 biztanle zituen, 8,34 kilometro koadroko azaleran..

## Kanpo estekak

* Datuak: Q138802
* Multimedia: Krugsdorf / Q138802
# Kruijenita

Kruijenita mineral bat da.

## Ezaugarriak

Kruijenita elementu kimiko mineralaren formula kimikoa hau da: ${\ce {Ca4Al4(SO4)F2(OH)16*2H2O}}$. Sistema tetragonalaren arabera sortzen ditu kristalak.

## Erreferentziak

* 1 2 (Ingelesez) «Kruijenite: Mineral information, data and localities.» www.mindat.org (Noiz kontsultatua: 12-05-2019).
# Kruger Parke Nazionala

Kruger Parke Nazionala (ingelesez: Kruger National Park) Hegoafrikako ekialdean, Limpopo eta Mpumalanga probintzietan, Afrikako ehiza erreserbarik handienetariko bat da. 19.485 km$^2$-ko azalera du (360 km-ko luzera iparraldetik hegoaldera eta 65 km-ko zabalera) ekialdetik mendebalderantz. Hegoafrikako Parke Nazionalak erakundeak kudeatua, egoitza Skukuza hirian du. Eremu batzuk jada 1898an babestu arren, izendapena 1926an lortu zuenean, Hegoafrikako lehendabizikoa izan zen.
Iparraldeko Zimbabweko Gonarezhou Parke Nazionala eta mendebaldeko Mozambikeko Limpopo Parke Nazionalarekin mugakideekin batera, Limpopo Handiaren Mugaz Bestaldeko Parkea osatzen du. UNESCOk biosfera erreserba izendatuta dago.

## Ugaztunak

Ugaztunen kopurua (2009) :
| Espeziea | Kopurua | Espeziea | Kopurua |
| Afrikar bufaloa | 27.000 | Likaona | 150 |
| Errinozero beltza | 350 | Errinozero zuria | 7.000-12.000 |
| Burchell zebra | 17,797 | Tragelaphus scriptus | 500 |
| Gepardoa | 120 | Afrikar altzea | +300 |
| Jirafa | 5.114 | Kudu handia | 5.798 |
| Hipopotamoa | 3.000 | Lehoia | 2.800 |
| Lehoinabarra | 2.000 | Hiena pikarta | 2.000 |
| Elefantea | 11.672 | Kobus ellipsiprymnus | 5.000 |
| Ñu urdina | 9.612 | Inpala | 150.000 |

## Ateak

| Izena | Errepidea | Herria | Koordenatuak |
| Krokodiloen Zubia Atea | Rissikstreet | Komatipoort | 25°21′30.48″S 31°53′36.59″E﻿ / ﻿25.3584667°S 31.8934972°E﻿ / -25.3584667; 31.8934972﻿ (Crocodile Bridge Atea) |
| Malelane Atea | R570 | Malelane | 25°27′42.73″S 31°31′58.70″E﻿ / ﻿25.4618694°S 31.5329722°E﻿ / -25.4618694; 31.5329722﻿ (Malelane Atea) |
| Numbi Atea | R569 | Hazyview | 25°9′19.26″S 31°11′51.00″E﻿ / ﻿25.1553500°S 31.1975000°E﻿ / -25.1553500; 31.1975000﻿ (Numbi Atea) |
| Phabeni Atea | R536 | Hazyview | 25°01′30.42″S 31°14′29.15″E﻿ / ﻿25.0251167°S 31.2414306°E﻿ / -25.0251167; 31.2414306﻿ (Phabeni Atea) |
| Paul Kruger Atea | R536 | Hazyview | 24°58′52.70″S 31°29′6.92″E﻿ / ﻿24.9813056°S 31.4852556°E﻿ / -24.9813056; 31.4852556﻿ (Paul Kruger Atea) |
| Orpen Atea | R531 | Klaserie | 24°28′32.95″S 31°23′26.79″E﻿ / ﻿24.4758194°S 31.3907750°E﻿ / -24.4758194; 31.3907750﻿ (Orpen Atea) |
| Phalaborwa Atea | R71 | Phalaborwa | 23°56′43.63″S 31°9′54.15″E﻿ / ﻿23.9454528°S 31.1650417°E﻿ / -23.9454528; 31.1650417﻿ (Phalaborwa Atea) |
| Punda Maria Atea | R524 | Thohoyandou | 22°44′17.89″S 31°0′32.52″E﻿ / ﻿22.7383028°S 31.0090333°E﻿ / -22.7383028; 31.0090333﻿ (Punda Maria Atea) |
| Pafuri Atea | R525 | Musina | 22°24′0.60″S 31°2′29.08″E﻿ / ﻿22.4001667°S 31.0414111°E﻿ / -22.4001667; 31.0414111﻿ (Pafuri Atea) |

## Kanpo estekak

* Datuak: Q24451
* Multimedia: Kruger National Park / Q24451
* ↑ UNESCO. Biosphere Reserve Information. .
* ↑ Response from SANParks to Misleading Reports and Claims about Rhino Sales and Hunting in National Parks. 2009-07-15.
# Kruckow

Kruckow Alemaniako udalerri bat da, Mecklenburg-Aurrepomerania estatuan. Azken zentsuaren arabera 644 biztanle zituen, 35,54 kilometro koadroko azaleran..

## Kanpo estekak

* Datuak: Q117837
* Multimedia: Kruckow / Q117837
# Kruibeke

Kruibeke (nederlanderazko ahoskera: ˈkrœy̯beːkə) Belgikako ipar-mendebaldeko udalerri bat da, Ekialdeko Flandria probintziakoa. Udalerriak herri hauek hartzen ditu barnean: Bazel, Kruibeke bera eta Rupelmonde. 2013ko urtarrilaren 1ean 16.028 biztanle zituen.

## Herritar ospetsuak

* Gerardus Mercator, kartografoa

## Kanpo estekak

* (Nederlanderaz) Webgune ofiziala
* Datuak: Q916980
* Multimedia: Kruibeke / Q916980
# Krugerville (Texas)

Krugerville Texasko hiri bat da. Denton konderrian kokatua dago. 2010ean 1.662 biztanle zituen, 3,38 kilometro koadrotan banatuta.

## Ikus, gainera

* Denton konderria

## Kanpo estekak

* Datuak: Q982261
* Multimedia: Krugerville, Texas / Q982261
# Kruft

Kruft Alemaniako udalerria da. Renania-Palatinatua estatuan kokatuta dago, [[Mayen-Koblentza (barrutia)|Mayen-Koblentza]] barrutian. 2014an 3.891 biztanle zituen 18,18 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q653058
* Multimedia: Kruft / Q653058
# Krugovi

Zirkuluak (serbieraz: Кругови/Krugovi) 2013. urtean Srdan Golubovićek zuzendutako filma da, Srđan Aleksićek Bosniako gerran izandako bizitzan oinarrituta.

## Istorioa

Oharra: Atal honek istorio osoa edo amaiera argitzen du.
Zoritxarreko ekintza heroiko batek bost pertsonaren bizitzan eragingo du. Hamabi urte geroago, horietako bakoitzak iraganari aurre egin beharko dio, krisi pertsonalen bitartez.

## Aktoreak

* Aleksandar Berček: Ranko
* Leon Lučev: Haris
* Nebojša Glogovac: Nebojša
* Nikola Rakočević: Bogdan
* Hristina Popović: Nada
* Boris Isaković: Todor
* Vuk Kostić: Marko (Srđan Aleksić)

## Erreferentzia

* ↑ www.sansebastianfestival.com

## Kanpo estekak

* Datuak: Q12754266
# Krudttårnet

Krudttårnet ("Bolborazko dorrea") Danimarkako Frederikshavn hirian dagoen antzinako bolborategia da. Eraikina 1686 eta 1690 artean altxatu zen. Gotorleku baten atala zen eta leku estrategikoan kokatuta zegoen.

## Historia

Dorrea Frederikshavn babesten zuen Fladstrand gotorlekuaren partea zen. Estrategikoki kokatuta zegoen Jutlandia penintsula kontrolatzeko. Muino baten gainean kokatuta ingurua erasotzen zuten itsasontzein kainoien jaurtigaiek ezin zuten hirira jo.
Gotorleku honek gerra desberdinetan ezinbesteko papera jokatu zuen, esaterako Iparraldeko Gerra Handian eta Txalupa Kainoidunen Gerran. Merkataritzaren ikuspuntutik gotorlekuak Danimarka, Norvegia eta Suedia arteko trafikoa kontrolatzen zuen.
Egungo dorrea jatorrizko gotorlekuaren azken zatia da. Okupatzen duen espazioa, bestetik, ez da jatorrizkoa: 1974an, Frederikshavnen ontziola zabaldu behar zela eta, 270 metro mugitu behar izan zen. Publikoari 1976ko abuztuaren 5ean ireki zitzaion, orduan Militar Museo gisa, Bansboko Museoarekin lotuta.

## Erreferentziak

* ↑ https://web.archive.org/web/20150402160234/http://www.visitfrederikshavn.dk/danmark/krudttaarnet-gdk599890 Krudttårnets

## Kanpo estekak

* (Danieraz) Krudttårnet historia.
* (Danieraz) Krudttårneten historia Bangsboren Museoan.
* (Danieraz) Krudttårnet
* Datuak: Q6439193
* Multimedia: Krudttårnet (Frederikshavn) / Q6439193
# Köthen (Anhalt)

Köthen Alemaniako udalerria da. Saxonia-Anhalt estatuan dago, [[Anhalt-Bitterfeld (barrutia)|Anhalt-Bitterfeld]] barrutian. 2014an 26.889 biztanle zituen 78,44 kilometro koadrotan banatuta.

## Kanpo estekak

* Webgune ofiziala
* Datuak: Q1796771
* Multimedia: Köthen (Anhalt) / Q1796771
# Köttbullar

Köttbullar (sing. köttbulle) suediar sukaldaritzako errezeta tradizionala da. Finlandian ere, haragi-bola hauek egiten dute. Esnez bustitako ogi-apurrekin eta zati txikitan ebakitako tipulekin nahastutako behi-haragi xehatuarekin egiten dituzte. Piperbeltzekin eta gatzarekin ontzen dituzte.

## Erreferentziak

* ↑ (Ingelesez) Bramwell, Kris; Yalcin, Dilay. (2018-5-1). «Swedish meatball admission: They're Turkish» BBC.

## Kanpo estekak

* Datuak: Q1501015
* Multimedia: Köttbullar / Q1501015
# Körperich

Körperich Alemaniako udalerria da. Renania-Palatinatua estatuan kokatuta dago, [[Eifel Bitburg-Prüm barrutia|Eifel Bitburg-Prüm]] barrutian. 2014an 1.089 biztanle zituen 19,11 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q643131
* Multimedia: Körperich / Q643131
# Körös

Körös (hungarieraz ˈkørøʃ ahoskatua; errumanieraz: Criș, alemanez: Kreisch) Europa erdialdeko Transilvania eta Hungaria zeharkatzen dituzten hiru ibairen izena da. Transilvania mendebalean sortzen dira hirurak (Crișul Repede, Crișul Negru eta Crișul Alb), eta Hungarian Tisza ibaira doan Körös ibaiadarra osatzen dute. Criș ibaiek zeharkatzen duten Transilvaniako lurraldeak "Crișana" du izena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q833573
* Multimedia: Körös / Q833573
# Kösching

Kösching Alemaniako udalerria da. Bavariako estatuan kokatuta dago, [[Eichstätt (barrutia)|Eichstätt]] barrutian. 2014an 9.179 biztanle zituen 55,67 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q519663
* Multimedia: Kösching / Q519663
# Köthel

Köthel izenarekin Alemaniako Schleswig-Holstein estatuko bi udalerri daude:
* Köthel (Lauenburg)
* Köthel (Stormarn)
# Köthel (Lauenburg)

Köthel Alemaniako udalerria da. Schleswig-Holstein estatuan kokatuta dago, [[Herzogtum Lauenburg (barrutia)|Herzogtum Lauenburg]] barrutian. 2014an 274 biztanle zituen 1,52 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q632462
* Multimedia: Köthel (Lauenburg) / Q632462
# Köthel (Stormarn)

Köthel Alemaniako udalerria da. Schleswig-Holstein estatuan kokatuta dago, [[Stormarn (barrutia)|Stormarn]] barrutian. 2014an 319 biztanle zituen 3,85 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q638170
* Multimedia: Köthel (Stormarn) / Q638170
# Kötterichen

Kötterichen Alemaniako udalerria da. Renania-Palatinatua estatuan dago, [[Vulkaneifel (barrutia)|Vulkaneifel]] barrutian. 2014an 110 biztanle zituen 1,31 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q644733
* Multimedia: Kötterichen / Q644733
# Kenneth Boulding

Kenneth Boulding (Liverpool, 1910eko urtarrilaren 18a - Boulder, Colorado, 1993ko martxoaren 18a) estatubatuar ekonomialaria izan zen.
Oxford Unibertsitateko New Collegen lortu zuen lizentziatura. 1941-1942 urteen bitartean Nazioen Elkarteko ekonomista izan zen. Eskozia, Kanada eta Estatu Batuetako hainbat erakundetako irakasle izan zen. 1949an, estatubatuar herritartasuna hartu eta handik urtebetera, Michigango Unibertsitateko Ekonomia Fakultatean sartu zen. Kuakeroa zen, eta bere bizitzaren parte handi batean nazioarteko bakearen aldeko lanetan eman zuen. 1959-1966 bitartean Michigango Unibertsitateko Gatazkak Bideratzeko Ikerketa Zentroko zuzendari izan zen. 1967-1980 urteetan eskolak eman zituen Coloradoko Unibertsitatean. Bouldingek idatzi zituen liburuen artean aipatzekoa da Maitasunaren eta izuaren ekonomia (1973).
| « | Planeta mugatu batean hazkunde amaigabea posiblea dela uste badu norbaitek, pertsona hori edo ero bat da edo ekonomialaria. | » |
| —Kenneth Boulding |||

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q505520
* Multimedia: Kenneth E. Boulding / Q505520
# Kenneth Cook

Kenneth Bernard Cook (Lakemba, Sydney, 1929ko maiatzaren 5a – Narromine, Hegoaldeko Gales Berria, 1987ko apirilaren 18a) australiar eleberrigile, kazetari, zinema zuzendari eta politikaria izan zen.
Eskola utzi ondoren, hainbat lanbide izan zituen Australian zehar, laborategiko teknikari eta kazetari gisa.
1966an alderdi berri bat sortu zuen Gordon Bartonekin, Talde Erreformista Liberala. Vietnamgo Gerraren aurkari sutsua izan zen, eta 1966an parlamentu federalean hautagai izan zen, baina ez zuen lortu
Lepidopteroen zalea izan zen eta 1970eko hamarkadan tximeleten lehen etxaldea sortu zuen Sydneyko Hawkesbury ibaiaren ertzetan.

## Lanak
### Eleberriak

* Wake in Fright (1961) - zineman Wake in Fright (1971)
* Chain of Darkness (1962)
* Vantage to the Gale (1963)
* Wanted Dead (1963) - zineman The Bushranger (1976)
* The Take (1963)
* Stormalong (1963)
* Tuna (1967)
* The Wine of God's Anger (1968)
* Piper in the Market-place (1971)
* Bloodhouse (1974)
* Eliza Fraser (1976)
* The Man Underground (1977)
* Play Little Victims (1978)
* Pig (1980)
* The Film-Makers (1983)
* The Judas Fish (1983)
* Fear is the Rider (2016)

### Ipuin-bildumak

* The Killer Koala (1986)
* Wombat Revenge (1987)
* Frill-Necked Frenzy (1987)

### Ez-fikziozkoak

* Blood Red Roses (1963) bidaia
* Datuak: Q339196
# Kenneth E. Iverson

Kenneth E. Iverson (1920ko abenduaren 17a – 2004ko urriaren 19a) Kanadar ordenagailu programatzailea izan zen.
1954an doktore titulua eskuratu zuen Harvardeko Unibertsitatean eta unibertsitate berean irakasle laguntzaile izan zen 1955-1960 bitartean, matematika aplikatuan. Idazkera berria garatu zuen zenbaki matrizekin operazioak egiteko, eta IBM konpainiak interpretatzaile bat sortu zuen adierazpen matematikoak Iversonen idazkerarekin exekutatzeko.
IBMn sartu zen eta 1962an bere idazkeraren deskribapena argitaratu zuen A Programming language, i.e., APL (Programazio Hizkuntza bat: APL). Hizkera horrek ohiko sintaxi algebraikoa hankazgoratu zuen, baina trinkoa, sinplea eta ikasteko erraza da. 1970ean IBMren kide izendatu zuten eta 1980an Turing saria irabazi zuen. Ondoren, Kenneth Iversonek Torontoko I.P. Sharp Associates konpainiarekin aritu zen lanean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-04-26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q92629
* Multimedia: Kenneth E. Iverson / Q92629